b'\n_START_ARTICLE_\nPranas Jankauskas (1945)\n_START_SECTION_\nBiografija\n_START_PARAGRAPH_\n1962 m. baig\xc4\x97 Alantos vidurin\xc4\x99 mokykl\xc4\x85. 1965 m. baig\xc4\x97 Daugpilio aviacijos radiotechnikos prie\xc5\xa1l\xc4\x97ktuvin\xc4\x97s gynybos mokykl\xc4\x85, 1976 m. \xe2\x80\x93 V. Kuiby\xc5\xa1evo in\xc5\xbeinerin\xc4\x99 akademij\xc4\x85 Maskvoje, karo in\xc5\xbeinierius elektromechanikas. 1982 m. technikos moksl\xc5\xb3 kandidatas._NEWLINE_1965\xe2\x80\x931972 m. Karelijoje ir Archangelske tarnavo aviacijos specialistu prie\xc5\xa1l\xc4\x97ktuviniuose daliniuose. 1976-1978 m. Kaliningrado auk\xc5\xa1tojoje in\xc5\xbeinerin\xc4\x97je mokyklos mokslinis bendradarbis, 1982-1992 m. vyr. d\xc4\x97stytojas, Elektromechanikos ir automatikos katedros ved\xc4\x97jas, nuo 1985 m. docentas. Nuo 1992 m. Lietuvos Respublikos Kra\xc5\xa1to apsaugos mokyklos (nuo 1994 m. Lietuvos karo akademija) d\xc4\x97stytojas, nuo 1993 m. \xe2\x80\x93 Kovos technikos katedros ved\xc4\x97jas, nuo 1994 m. \xe2\x80\x93 vir\xc5\xa1ininko pavaduotojas studijoms, nuo 1995 m. \xe2\x80\x93 prorektorius studijoms, nuo 1999 m. \xe2\x80\x93 akademijos vir\xc5\xa1ininko pavaduotojas kariniam rengimui, nuo 2000 m. \xe2\x80\x93 mokslui ir studijoms. 1994 m. pulkininkas\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 tyrim\xc5\xb3 kryptis \xe2\x80\x93 magnetin\xc4\x97 hidrodinamika, magnetini\xc5\xb3 lauk\xc5\xb3 modeliavimas. Para\xc5\xa1\xc4\x97 daugiau kaip 70 mokslo darb\xc5\xb3, vadov\xc4\x97li\xc5\xb3, mokymo priemoni\xc5\xb3. 37 i\xc5\xa1radim\xc5\xb3 autorius.'